เติมด่วน! OR-BCP ขึ้นราคาเบนซิน-แก๊สโซฮอล์ 40 สต. เว้น E85 ขึ้น 20 สต. มีผลพรุ่งนี้
เติมด่วน! OR-BCP ขึ้นราคาเบนซิน-แก๊สโซฮอล์ 40 สต. เว้น E85 ขึ้น 20 สต. มีผลพรุ่งนี้
12 มี.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันเฉพาะกลุ่มเบนซินและแก๊สโซฮอล์ ลิตรละ 40 สตางค์ เว้น E85 ปรับขึ้น 20 สตางค์ ส่วนดีเซลราคาคงเดิม มีผลตั้งแต่เวลา 05.00 น. วันพรุ่งนี้ (13 มี.ค.) เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่น วันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 34.46 บาท, แก๊สโซฮอล์ 95 ลิตรละ 27.05 บาท, แก๊สโซฮอล์ 91 ลิตรละ 26.78 บาท, E20 ลิตรละ 25.54 บาท และ E85 ลิตรละ 21.14 บาท
ส่วนดีเซลราคาคงเดิม โดย B7 อยู่ที่ลิตรละ 27.19 บาท, B10 ลิตรละ 24.19 บาท และ B20 ลิตรละ 23.94 บาท
